CELEX: 62022CN0017
Language: sl
Date: 2022-01-07 00:00:00
Title: Zadeva C-17/22: Predlog za sprejetje predhodne odločbe, ki ga je vložilo Amtsgericht München (Nemčija) 7. januarja 2022 – HTB Neunte Immobilien Portfolio geschlossene Investment UG & Co. KG/Müller Rechtsanwaltsgesellschaft mbH

16.5.2022   
            
            
               SL
            
            
               Uradni list Evropske unije
            
            
               C 198/18
            
         
      Predlog za sprejetje predhodne odločbe, ki ga je vložilo Amtsgericht München (Nemčija) 7. januarja 2022 – HTB Neunte Immobilien Portfolio geschlossene Investment UG & Co. KG/Müller Rechtsanwaltsgesellschaft mbH
      (Zadeva C-17/22)
      (2022/C 198/27)
      Jezik postopka: nemščina
      
         Predložitveno sodišče
      
      Amtsgericht München
      
         Stranki v postopku v glavni stvari
      
      
         Tožeča stranka: HTB Neunte Immobilien Portfolio geschlossene Investment UG & Co. KG
      
         Tožena stranka: Müller Rechtsanwaltsgesellschaft mbH
      
         Vprašanja za predhodno odločanje
      
      
                  1.
               
               
                  
                              a.
                           
                           
                              Ali je treba člen 6(1)(b) in (f) Splošne uredbe o varstvu podatkov (1) razlagati tako, da v primeru osebne javne družbe zadostuje že udeležba družbenikov, ki ne odgovarjajo osebno in odgovarjajo le zelo omejeno ter nimajo poslovodskih pristojnosti v družbi, da se pritrdi „zakonitemu interesu“ do dostopa do vseh prek skrbnika (fiduciar) posredno udeleženih družbenikov, njihovih kontaktnih podatkov in podatkov o njihovi udeležbi v osebni javni družbi in se iz družbene pogodbe izpelje ustrezna pogodbena obveznost,
                           
                        
                              b.
                           
                           
                              ali pa se pod takimi pogoji zakoniti interes omejuje na to, da se od družbe pridobi dostop do tistih posredno udeleženih, ki ne odgovarjajo v zelo omejeni meri, temveč imajo minimalni delež, ki jim vsaj omogoča vplivati na usodo družbe?
                           
                        
            
                  2.
               
               
                  
                              a
                           
                           
                              Ali za to, da pri takem neomejenem zahtevku (1a) ne bi prekoračili v njem vsebovane meje zlorabe pravic ali naredili izjeme od omejitve omejene pravice dostopa (1b), zadostuje namen vzpostavitve stika zaradi spoznavanja, izmenjave mnenj ali pogajanj o odkupu deležev v družbi,
                           
                        
                              b
                           
                           
                              ali pa je interes za dostop upošteven kot pomemben šele tedaj, ko se posredovanje zahteva z izrecnim namenom, da se vzpostavi stik z drugimi družbeniki zaradi usklajevanja v zvezi s konkretno navedenimi razlogi, ki terjajo oblikovanje volje v okviru sklepov družbenikov?
                           
                        
            
         (1)  Uredba (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov) (UL 2016, L 119, str. 1).